**Roșu octombrie**

*Andrei Șerbănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E roșu octombrie...

Semne de apus ne bat în geam,

Câmpuri de maci se revarsă în cascade,

E roșu octombrie,

Iar tu ești departe…

Copacii prind un ton de auriu,

O clipă de tristețe a fecioarei ce se plimbă;

E roșu octombrie

Și încă-i lumină…

Apeluri triste răsună-n receptor,

- Nu-i nimeni acasă, mă-ntreb de-ați greșit…

E roșu octombrie al unui biet actor,

Iar batista-i mai neagră de-atâta tușit…

Tăcut îmi beau cafeaua cu noduri de oțel:

- Spuneți-mi, de ce oare liniștea-i atât de lungă?

Și cine oare plânge moartea unui porumbel

Cu lacrimi de ghiulele și cu inima nătângă?

E roșu octombrie-n canon de catedrale -

În apeluri cardinalul mai îndeamnă la veghere…

Și cine oare-mprăștie în stihuri infernale

Veninul unei vipere-n scrisori de revedere?

E roșu octombrie…

Vă rămân dator, fraților, cu o-ntrebare de bufon…

Păgân oftează balul, din dorul meu, de la balcon…

Otrăvuri se adună… Mai atent, mai nesătul,

E roșu octombrie spadasin sau trubadur?